Voyager 1
Voyager 1 (Latine sit "Viator I") est speculatrum spatiale, a NASA emissum die 5 Septembris 1977 ad Systema exterius Solare et medium interstellare explorandum. Iam (anno 2013) iter persequitur annos 35. Mandata etiam accipit dataque ad Deep Space Network remittit. Die 3 Februarii 2013 a nobis distetit circa 123 ua, i.e. circa 18 500 000 000 km. Est igitur omnium rerum ab hominibus factarum a Terra Matre remotissima. Recenter Voyager 1 heliovaginam transivit, quae est stratum ultimum heliosphaerae. Iam die 15 Iunii 2012 eruditi NASA rettulerunt Voyager 1 ad spatium interstellare mox intrare et a Systemate Solari abscedere. Die 25 Augusti 2012 Voyager 1, a Sole 121.7 ua distantem, limitem transiisse heliosphaerae satis constat: eo die intensitatem radiorum cosmicorum anomalorum et galacticorum, a speculatro receptorum, subito mutavisse.